पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का संक्रमण जिले को पूरी तरह अपनी गिरफ्त में लेता जा रहा है। कोविड अस्पताल हाउस फुल हो चुके हैं। सिविल अस्पताल से गंभीर मरीजों को फरीदकोट रेफर किया जा रहा है। वहां भी स्थिति आम अस्पतालों जैसी ही है। बठिंडा के निजी अस्पतालों में भी बेड उपलब्ध नहीं है। मई माह के पहले दिन 653 कोरोना संक्रमित नए मरीज मिले हैं। जबकि रिकॉर्ड 15 संक्रमित मरीजों की मौत हुई है। जिला प्रशासन द्वारा जारी रिपोर्ट के अनुसार सेहत विभाग द्वारा अब तक 226908 लोगों के सैंपल लिए गए जिसमें 21315 कोरोना पॉजिटिव मिले। जिले में एक्टिव मरीजों की संख्या 5141 हो चुकी है। अजीत रोड गली नंबर 7 को कंटेनमेंट जोन बनाया गया है।
शनिवार को कोरोना संक्रमण की व्यवस्था का जायजा लेने के लिए वित्तमंत्री मनप्रीत सिंह बादल को सिविल अस्पताल में दाखिल कोरोना संक्रमित मरीज के परिजनों ने उन्हें अपनी व्यथा सुनाई, लेकिन उन्हें सिर्फ आश्वसन मिला। मरीज के परिजन मक्खन सिंह वासी रामपुरा फूल और मंजीत सिंह वासी तलवंडी साबो ने बताया कि किसी भी अस्पताल में बेड नहीं मिला। यहां वेंटीलेटर उपलब्ध होने के बावजूद चलाया नहीं जा रहा। वित्तमंत्री ने कहा कि वेंटीलेटर उपलब्ध है, लेकिन स्टाफ नहीं है, अतिरिक्त इंतजाम किए जाएंगे।
मानसा में 214 केस
मानसा|मानसा जिले में 214 नए केस सामने आए जबकि 180 तंदरुस्त हो गए हैं। शनिवार को गांव ख्याला कलां से संबंधित 85 साल की एक महिला की लुधियाना में मौत होने के चलते जिले में कोरोना से मरने वाले लोगों की संख्या 75 तक पहुंच गई है। एक्टिव केस 2166 हो गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn